УСПОКОЙ ТОПКАТА Атланта
Новият хит "Младият Лари" ще има втори сезон
Новоизгрялата звезда на Америка!
Свежа, фантастична, готова за още
Обичам те, Америка! И ти ме обичаш!
От Холивуд - "На живо с Джими Кимъл".
Тази вечер - Мария София Естрада.
Мария София, за мен е удоволствие да си мой гост.
Ако не сте гледали "Младият Лари", тя е най-атрактивният персонаж там.
Ти обираш овациите. - Да, така си е.
И явно не ти липсва самочувствие.
Защо, мислиш, че получи ролята?
Очевидно бях най-добрата.
Импровизирате ли по време на снимки?
Има сценарий, но аз си измислям повечето реплики,
пречупвам ги през своя поглед, подобрявам ги.
Имам структуриран договор, но ми трябват пари в брой веднага.
Обадете се на Дж. Дж. Уентуърт. 877-ПАРИ-В-БРОЙ-ВЕДНАГА.
Получавам рента, но ми трябват пари в брой веднага.
Обадете се на Дж. Дж. Уентуърт...
Стига вече с тази реклама, не ми се слуша.
Не я пей вкъщи. - Не мога да спра.
Стига вече.
Къде е овесеното мляко? - Тук е.
Нали никога нямаше да спреш да пиеш бадемово мляко?
Какво ти казах за него?
Помниш ли какво беше?
Водата, която използват в щата за тези бадеми,
и разните му там препарати убиват пчелите.
Съжалявам, че си нещастен, но като неин надзорник ти казвам,
че тя няма да понесе раздяла.
За колко време става въпрос?
Не бива да има промени в първите 90 дни от програмата,
но при Ирма ще са нужни поне шест месеца.
Шест месеца?!
Трябва да ми обещаеш, Лари. Шест месеца.
Обещай ми, Лари. - ... и плесен по корените...
Да, овесеното мляко е правилният избор.
Вземи ми това от аптеката на път за голф клуба.
Няма да ходя в голф клуба.
Но ако минеш покрай аптеката преди мен, вземи ми ги.
Черни, бели - няма значение.
Имам структуриран договор, но ми трябват пари в брой веднага.
Обадете се на Дж. Дж. Уентуърт. 877-ПАРИ-В-БРОЙ-ВЕДНАГА.
Сири, указания до "Улфс Глен".
Указания до "Грейт Улф Лодж".
Не, Сири. Ресторант "Улфс Глен".
Виждам "Градински стоки "Удс" на "Бенедикт Кениън".
Сири, ресторант "Улфс Глен" в Уестууд.
Виждам ресторант "Улси" в Бърбанк.
Не, не ме слушаш!
Казах ресторант "Улфс Глен" в Уестууд!
Улица "Клен" се намира във...
Тъпачка загубена! Ресторант "Улфс Глен" в Уестууд!
Виждам "Облекла Джей Улф".
Не бе, боклук! Ресторант "Улфс Глен"!
Съжалявам, не разбрах.
Леле, ама че си идиотка! "Улфс Глен", патко заспала!
"Застава" е военно поделение...
Казах "заспала"!
Не разбрах. - Нарекох те "патко заспала"!
Виждам Карсън Сити, Невада.
Млъкни!
Виждам "Ул Глав". - Млъкни, мамка ти!
Съжалявам, не разбрах. - Да ти го начукам!
Някой ти плаща само за да отидеш на рождения му ден в Атланта?!
Да, някакъв богаташ плаща един куп пари.
Наистина ли? А кой е той? Откъде знае ти кой си?
Богат бизнесмен от Африка, почитател на "Младият Лари".
И Мария София ще дойде.
Логично, тя е гвоздеят на програмата.
И Леон ще дойде, защото леля му Рей живее в Атланта.
Спомням си я. Предай й поздрави.
И какво, ще разсмиваш гостите ли?
Не. Добре че стана дума.
Запиши в договора да не очакват от мен речи,
комедийни монолози или тостове.
Ще общувам с гостите и ще се държа сърдечно.
А знаеш ли как?
Мисля, че да. Знам ли?
Предполагам. - Едва ли, но ще се опитам.
Няма ли да ни донесат храната вече?
Да, мина половин час.
Поръчал съм супа и сандвич, за бога! Извинете?
От половин час си чакаме храната.
Съжалявам. Бени - сервитьорът ви, е малко разконцентриран.
Майка му почина преди няколко дни.
И е дошъл на работа?! - От какъв зор?
Трябва да е в траур.
И не върви да се оплачем. - Да, неуместно е.
Прецакани сме. - И за капак му се полага бакшиш.
Да, нямаш избор.
Я да те питам нещо. Какво е това?
В смисъл? - Ново е.
Не знам за какво говориш.
Решил си да се боядисаш, така ли?
Да не би да не знаеш, че косата ти е кестенява, а беше сива?
Защо си го направил? - Харесва ми.
Харесва ти, а?
Да не би лейди Макбет да има пръст в това?
Ще ти се и ти да имаше жена, която да е загрижена за теб.
Щях да си изплюя водата.
Джеф, ти сам го реши, нали така? Кажи му.
А, храната! - Бени?
Разбрах за майка ти. Съболезнования.
Много ти благодаря.
Какво прави той? - Ще отнеме цяла вечност.
Човек има само една майка. Съсипан съм.
Благодаря.
Плямпа за майка си. Не мога да повярвам.
А супата ми изстива.
Моят сандвич с риба тон стана на нищо.
В крайна сметка сепсисът я уби.
Умирам от глад. - И аз.
Съжалявам.
Много ми се събра.
Съболезнования за загубата.
Каза ли на леля Рей, че идваш, или ще я изненадаш?
Старите хора не обичат изненади.
Веднъж едва не убих един чичо.
Беше във ваната и се къпеше.
Подскочи и се прикри с ръце.
И си пукна ей така.
Не бива да стряскаш стари хора. - Да, чаткаш ли?
Да, чаткам. Защо все питаш дали чаткам?
Не е чак толкова сложно.
Ти каза нещо съвсем просто - да, разбрах те.
Я гледай - пак си ти.
За пореден път днес. - Пак съм те набрал със задник.
Леле! Съжалявам. - Получава се неудобно.
За мен - още повече. Миналата седмица набрах един познат,
когото не бях чувал от 14 години.
Трябваше да се престоря, че му се обаждам,
и се оказах с уговорка за вечеря.
Аз си нося телефона в предния джоб.
Но понякога набирам с пишката си.
С пишката, а?
Веднъж поръчах пица, дойде доставчикът.
"Какво е това?" "Поръчали сте пица."
А то била пишката ми. Понякога дори чувам как набира.
Чаткаш ли? "Ама какво правиш?!"
Нали схващаш? - Схващам, да.
Чаткаш ли? - Ти чаткаш ли?
Не, ти чаткаш ли? - А, ето я.
О, майчице!
Това се нарича "престараване".
Трудно е за гледане.
Вижте кой е тук. Принцесата пристигна.
В последния момент. - Самолетът няма да излети без мен.
Какво е това?
Кучето ми за емоционална подкрепа - Печука.
Куче за емоционална подкрепа?! Каква измишльотина е това!
Такива лабилни хора нямат място в самолет.
Не е измишльотина. - Това куче е дебело.
Ще те таксуват 200 долара отгоре.
Не бива да го прехранваш.
Не ми обиждай кучето.
Кучетата не разбират. - Тя разбира.
Нужно е самосъзнание, за да знаеш, че те обиждат.
Кучето няма да ти търси сметка за думите.
Ето, виж. Ей, дебелано!
Много си шишкава. Ти си късокрако, шишкаво куче.
Виждаш ли? Не разбира.
Хайде, Печука, да не закъснеем.
Печука, пропусни храненето в самолета.
Недей да ядеш повече.
Това трябва да го чу.
Да, добре й го каза.
Международно летище "Хартсфийлд-Джаксън", Атланта
Почистване.
Влезте.
Добро утро.
Проблем ли има?
Защо въртите очи? - Ще дойда по-късно.
Чакайте, не разбирам. Нещо лошо ли съм направил?
Съвсем нормална стая, разхвърляни дрехи,
бельо и чорапи...
Ще дойда по-късно. - Това правят хората в хотел.
Чорапи, бельо по пода... Не ти пука, не си си у дома.
Наистина съм объркан.
Това беше типична стая.
Аз уважавам труда на камериерките.
Гарантирам, че ще имате оставен бакшиш.
Ще дойда по-късно.
Имам чувството, че съм ви разочаровал.
Какво направих? Просто съм отседнал в хотел.
Да не би да чистите за първи път?
Това представлява хотелът! Мили боже!
Хайде, Печука.
Обичам те. Да вървим, Печука.
Хайде, миличко.
Божичко! Вие дойдохте! Радвам се да ви видя.
Боже милостиви! Ето те и теб!
Нося ти подарък.
И на живо си толкова мила, колкото и на екран.
И ти ли ми носиш една? Благодаря, скъпи. Хайде, влизайте.
Лари, трябва да ти покажа нещо. Познаваш ли го този?
Олеле! Я, какъв хубав младеж!
Имах 4,0 по СИЗ - свалки и забивки.
Леон! - Бях отличник по този предмет.
Радвам се да те видя, Лари.
Изглеждаш страхотно. - Ти също.
Наистина ли? А какво е това?
Агитирам хората да гласуват.
Изборите са важни, Лари.
Да, чух за това. - Чувал ли си?
Ела да хапнеш от моите ордьоври.
Скъпа, ще сервираме от твоето вино на обяд.
Това не изглежда добре. Сякаш направо... не става за ядене.
Какво правиш?
Взе ми очилата!
Харесват ми, благодаря.
Защо ми взе очилата? - Тя иска да пробва нов модел.
Предложих й да пробва твоите.
Можеше да ме питаш. - Щеше да откажеш.
Ти сериозно ли? - Виждам добре с тях.
Май сме с еднакви диоптри.
Би ли ми ги върнала? - Добре де, ето.
Ужас!
Какво има? - Какво ли? Хлабави са ми.
Разширила си ги. - Не съм.
Сигурно са били така, като ми ги е дала.
Виж колко й е голяма главата.
Не може да пробваш чужди очила.
Имаш голяма глава, ненормално голяма.
Не е вярно. - Свръхголяма е, като тиква.
Твоята пък е като фъстък!
Виж! Погледни! Падат ми от лицето!
Хубаво, имам още един чифт очила.
Ще ти ги донеса да си ги сложиш. Ей сега идвам.
Какво ти става? - Тя има гигантска глава!
Съсипа ми очилата! - Е какво толкова?
В Атланта съм, а нямам резервни очила.
Партито е довечера, а не мога да отида с тези очила.
Той е пълен кьорчо.
Ей, какво правиш, мамка ти? Я ставай от якето ми, кюфте!
Луда ли си? - Печука не е дебела.
Стой настрана от нещата ми, дундо!
Не говори така на Печука. - Хайде стига дивотии.
Ето очилата, но ти ги давам назаем.
Да ми ги върнеш, преди да си заминеш.
Това е нелепо. - Пробвай ги де.
Виждаш добре с тях, нали?
Да, виждам. - Благодаря. Ето това казвах.
Как ми стоят?
Стоят ти смехотворно на тази глава-фъстък.
О, не!
Привет.
Лигая - така ли се произнася?
Прекрасно име е Лигая.
Солидно, красиво чуждестранно име.
Харесва ми. - Защо сте с дамски очила?
Моите ги счупиха.
Впрочем, като говорим за очила, може ли да питам нещо хипотетично?
Ако гост си изпусне очилата в тоалетната,
кой ги вади оттам?
Вие или гостът, който никога не е бъркал в тоалетна?
Или камериерката, която е професионалист
и е един вид претръпнала към подобни дейности,
има ръкавици, принадлежности и план?
Какво се прави? Въпросът е съвсем резонен.
Имам работа.
Но ще извадите ли очилата от тоалетната?
Сам си ги извадете!
Не съм казал, че са мои.
Това беше хипотетичен въпрос. Може да са мои,
а може и да не са. Само зададох въпрос.
Ама че сте киселячка!
Еха, я вижте!
Е, пристигнахме.
Невероятно! Лари Дейвид, Мария София!
Страхотно! Добре дошли. Приятно ми е да се запознаем.
На мен също. - За мен е чест да сте в дома ми.
Твоят дом? - Да.
Ти ли си Майкъл Фушей? - Да.
Аз съм рожденикът. - Мислех, че си африканец.
Да, от Южна Африка. Роден съм в Йоханесбург.
Това е моят приятел Леон.
Леон Блек.
Приятно ми е. - На мен също. Хубава къща.
Добре сте дошли. Как... Има нещо различно в теб.
Една жена ми разтегна очилата и сега нося нейните.
Тези всъщност са по-хубави от неговите.
О, майчице! Много е остроумна, а?
Но наистина са едни такива артистични.
Много си духовита.
На какво прилича това?
Ако си от РЮА, не се броиш за африканец.
Ако този е африканец, то аз съм...
Кое беше онова момче от книгата,
с луничките, гащеризона и босите крака,
дето все изглежда мокро?
Хъкълбери Фин? - Същият.
Каква радост! Много хора искат да се запознаят с теб.
Наистина ли? - Да.
Къде е храната? - Отвън има страхотен бюфет.
Заповядай, почерпи се каквото искаш.
Едва ме нави. - Само така, братко.
Отиде половината бюфет. - Не, има достатъчно.
Много искам да се запознаеш с Бруки.
А, тя пък излиза, ще я хванем после.
Много ще ти допадне. - Като ми кажат така,
се настройвам да не харесам човека. Бруки няма шанс.
Брук. - Как?
Името й е Брук. - Ти я нарече Бруки.
Само близките й я наричат Бруки.
Значи аз не мога? - Не.
Може ли да те запозная с някои гости?
Побъбри си с тях, снимайте се. - С най-голямо удоволствие.
Може ли автограф и за мен?
Казвам се Али. Страшна фенка съм ти.
Знаеш ли кое ме дразни много?
Нали в магазините има зелени и безцветни торбички?
Слагат безцветни на мястото на зелените.
И обратно. - Значи разбираш.
Естествено. - И на теб ли ти се е случвало?
Добре... Леле майко!
Оставиха двете спирали и Хана взе нейната и си тръгна.
Хана взе нейната и си тръгна!
Наистина.
И просто си тръгна!
Мамка му! Тортата за рождения ден!
Супер. Готово.
Добре... Забелязал ли си, че като се снимаш,
не изглеждаш толкова добре, колкото в огледалото?
Защото в огледалото се виждаш така, както се възприемаш ти,
а на снимката излиза как те възприемат околните.
Колко мъдро!
Бил ли си в Африка? - Не, но бих искал да отида.
Дали е същото като евреин да отиде в Израел?
Ако отиваш в Израел да чукаш.
Дай да си направим екскурзия - първо до Конго...
Добре. - ... и после до Тел Авив.
Танто за танто. - Супер, разбрахме се, значи.
Отивам да си долея питието.
Ще се видим след малко, плейбой.
Здравейте. - Здравейте.
Майкъл настоя да се запознаем. Аз съм Брук.
Лари. - Приятно ми е, Лари.
На мен също, Бруки.
Брук. - Моля?
Казвам се Брук.
Брук, значи. - Да.
Майкъл ми каза за ситуацията с Брук/Бруки.
Няма ситуация, името ми е Брук. - Майкъл те нарича Бруки.
Добрите ми приятели ме наричат Бруки. За останалите съм Брук.
Колко време трябва да се познаваме, преди Брук да стане Бруки?
Бруки! - Боже мой, Карл!
Значи не съм се объркал, че си ти.
Познаваш ли Лари? - Здравей, Лари. Аз съм Карл.
Много се радваме, че си тук.
Благодаря. Приятно ми е, Карл.
Трябва да занеса това на Синтия.
Ще се видим след малко.
Беше ми приятно, Лар. - Чао, Бруки.
Чао.
Какво беше това? - Казах "чао" на Бруки.
Значи я наричаш Бруки? Откога се познавате?
Запознахме се преди няколко месеца на парти.
Значи се виждате за втори път?
Да.
Виждали сте се веднъж и я наричаш Бруки?!
Да. - А на партито така ли я наричаше?
Мисля, че да.
И тя не ти каза да й викаш Брук? - Не.
Знаеш ли за правилото Брук/Бруки?
Не. - Защото май го нарушаваш.
Осветли ме, моля. Как го нарушавам?
Само близките й приятели могат да я наричат Бруки.
Тук има ли други хора от въпросното парти?
Да - Бруки.
А някой друг? - Аз. Аз съм Карл.
Това е много интересно.
Така ли? - Да.
Ще разбера какво става.
Браво, чудесно. Да щракнем ли още една?
Лар, ела и ти, правим си обща снимка.
Ела да се снимаме. - Не мога сега.
Обща снимка. - Извинявай?
Малко съм объркан по отношение на правилото за Брук/Бруки.
Няма правило. - Не съм съгласен.
Мисля, че има. Карл, който почти не те познава,
те нарича Бруки,
а аз получих от теб изрични указания да те наричам Брук.
Карл е страхотен човек. - Нищо подобно.
Говорих с него, не ми се стори такъв.
Ако имах правило за Лар/Лари, той нямаше да ме нарича Лар.
Искаш ли да те наричам Лар?
Не, нямам правило за Лар/Лари.
И аз нямам за Брук/Бруки.
Напротив, имаш, и то важи само за мен.
Лари, казвам се Брук. Приятна вечер!
Честит рожден ден!
Благодаря ти, братко, много ти благодаря.
Наистина...
Страшно много ти благодаря. Заповядай пак по всяко време.
Добре... - Лари, благодаря и довиждане.
Е...
Ето, направихме го.
Присъствахме на партито. Дойдохме дотук.
Интересно беше, да.
Много хубаво.
Всичко вече е изпълнено. Свърши.
Е, хайде...
Привет на всички! Аз съм в луксозен хотел.
Печука, не! Спри!
Олеле!
Ужас! - Стоиш й на пътя.
Кучето ти ме олигави.
Не викай пред Печука, тя е чувствителна.
Трябва да си почистя панталона.
И без това е смотан.
Да ти опустее и кучето!
Извинете, знаете ли къде е ресторантът за закуска?
Разбира се.
Може би ще е по-лесно да дойда с вас.
Ще ви заведа. - Няма нужда.
Само ми кажете накъде е.
За мен ще е удоволствие.
Не е необходимо, ще го намеря.
Няма проблем, ще ви придружа.
Добре. - Насам, моля.
Какво?! Наистина ли?
Тя ли е служител на месеца? - Да. От шест години е тук.
Това е последният й месец.
Нищо чудно.
Ало? - Имам лоша новина.
Майкъл Фушей не иска да ти плати хонорара за появата ти.
Как така? Защо?
Не знам, не вдига телефона,
не отговаря на имейли. Не знам какво да правя.
Каква наглост! Бих път дотук, а няма да ми плати?!
Това е безумно! - Така е.
Ще отида в офиса му, имам адреса.
Ще си взема парите! - Направи го.
Хайде, чао.
Здрасти пак.
150 милиона? Ако Илон даде 100 милиона,
ще дам и аз толкова. Щях да летя с неговия самолет,
но той се отметна.
Няма значение, ще отида с моя.
Задръж, ще ти звънна след малко.
Лари, мога ли да ти помогна с нещо?
Вярно ли е, че отказваш да ми платиш?
Да. - Ти сериозно ли?!
Няма да ти платя, понеже наруши договора.
Нарушил съм договора?! Моля?!
Трябваше да си сърдечен, а не беше.
Твърдиш, че не съм бил сърдечен?!
Със сигурност бях! - Знаеш ли какво е "сърдечен"?
Да, означава да си любезен и дружелюбен
и да не казваш на хората какво мислиш за тях
и какви са задници. Това е да си сърдечен.
Ти не беше сърдечен.
Ясно. Разбирам.
Всичко е заради скъпата ти приятелка Бруки, нали?
Понеже я нарекох Бруки?
И Карл я нарича Бруки, а почти не я познава.
Срещал я е веднъж. С какво той е повече от мен?
Не наричай жената Бруки, като не я познаваш добре.
Елементарно възпитание. Но да оставим това.
И Карл не я познава. - Чуй ме.
Не искам да се разправяме по американския начин, с викане.
Искаш ли да се успокоим и да се разберем по африкански?
Получи се недоразумение.
Да се опитаме да излекуваме тази рана.
Чувал ли си за КИП? - Не знам какво е.
Комисия по истината и помиряването в Африка.
А, чувал съм го. - Това ни помогна след апартейда.
Искам да направим нещо подобно.
Хайде седни. - Добре, ще седна.
Благодаря ти, Лари. Добре си дошъл.
Аз ще съм Дезмънд Туту
и ще ти задавам въпроси. - Ти ще си Туту?
Да, защото той задаваше въпросите. - Но в случая аз бях жертва.
Аз трябва да съм Туту. - Не може и двамата да сме Тутувци.
Аз ще съм с друго име. Ще бъда Франк.
Хубаво де, бъди Туту, щом искаш. - Добре.
Лари, благодаря ти, че дойде.
За нищо, г-н Туту.
Искаш ли да кажеш пред всички присъстващи
дали смяташ, че си изпълнил договора и си заслужил заплащането?
Да, доколкото можах.
Симулирах сърдечност и интерес.
Разочарован съм.
Очаквах повече от някогашния си идол.
Аз цял живот очаквам повече от себе си, но го няма.
Признаваш ли, че скапа атмосферата и развали партито?
Развалял съм всички партита, на които съм ходил.
Излъчвам лоша енергия. - Очаквах да си по-благодарен.
Постарах се колкото можах за човек,
който мрази хората, а трябва да е сред тях.
Усещам, че си искрен.
Не е лесно да признаеш, че имаш лоша енергия и не харесваш хората.
Аз и себе си не харесвам.
Знаеш ли какво научихме в КИП?
Че понякога се зараждат най-невероятни приятелства.
Чувствам близост между нас. - Няма близост.
Знаеш ли какво ще направя за теб?
Ще ти платя. - О, боже! Наистина ли?
Ще ти дам парите.
Майкъл Фушей! - Ето че има някакво затопляне.
Нали?
Може ли да използвам момента да те помоля
да се подпишеш на фланелката за сина ми?
Разбира се. - Много ти благодаря. Фантастично!
Значи е за сина ти? - Да.
Детето, с което говорих.
Да, момченцето.
Креймън? - Какво?
А, синът ми ли? Да, на негово име.
Саймън. - Саймън, да, и аз това казах.
Почистване.
Задник.
Оставил си ми бакшиш в тоалетната?!
Какво правиш?!
Ти си лош човек! - Да не си луда?
Боже мили! Спри!
Защо го правиш?
Хвърлил си бакшиша в тоалетната, аз пък ще изхвърля дрехите ти.
За какво говориш?
Не съм хвърлял пари в тоалетната.
Ненормалница такава! Умопобъркана жена!
Ще си тръгна с гръм и трясък!
Майкъл, прекарахме страхотно на партито.
Когато дойде чекът - тогава.
Имам само една молба - поздрави Саймън от мен.
Страхотно хлапе.
Да, ще се радвам да си побъбря с него по Зуум.
Добре, ще се разберем кога.
Добре... Хайде.
Значи ще ти плати?
Ще ми плати, да. - И на мен.
Но колко нагло беше да заплашва, че няма да ми даде парите!
Не съм бил сърдечен, моля ти се!
И няма отърване от този Фушей! Продължава да ми досажда!
Трябва да си говоря със сина му по Зуум, а той е дебил!
Баща му яко ще се бръкне, за да го вкара в колеж.
А знаеш ли кое е най-лошото?
Че се пише африканец.
Не е африканец, от РЮА е!
Ей, седиш ми на телефона! - Печука, ела.
Ало? - Сбогом, Лари.
Сбогом.
Карай направо, наблизо е.
Не отиваме ли на летището?
Трябва да върна очилата на леля Рей,
а тя е на изборната секция. Тук вдясно е.
Гласувайте тук
Тези хора сигурно умират от жега.
Ето я, спри.
Лельо Рей! - Здравей.
Как си? - Добре съм.
Ето те и теб. Какво правиш?
Тръгнали сме за летището,
но първо трябваше да се отбием да ти върна очилата.
Не си забравил, значи.
Шегуваш ли се? Постоянно ми беше на ума.
Надявам се, че не си ги разширил.
Вчера си ги сложих на задника,
може да са малко по-големички.
Ама че си! Ох, много е горещо.
Брутална жега. Откога чакаш?
Повече от два часа и половина. - Какво?! Ужас!
Как може да причиняват това на хората?!
Ще се разтопя. - Имам вода в колата.
Искаш ли? - И още как.
Трай, шишко.
Заповядай. Знаех си, че все ще потрябва.
Прав си бил.
Благодаря ти. - Господине?
Вие с тъмносиньото сако! Горе ръцете!
Аз ли? - Да, вие.
Арестуван сте за нарушение на Закона за честни избори.
Моля?!
В щата Джорджия е незаконно да носите храна или вода
на чакащите да гласуват.
Та това е нечовешко! Сериозно ли говорите?
Напълно сериозно. Идвате с мен.
Правите голяма грешка.
Съжалявам, злато, забравих.
Аз не съм от тук. Дойдох на участие на парти,
а дори не ми платиха.
Просто бях сърдечен!
Превод КАЛИНА КИРИЛОВА
Епизодът е обработен в ДОЛИ МЕДИЯ СТУДИО